10 ሕዳር 2020 ምንጪ ስእሊ, Reuters ካማላ ሃሪስ ቀዳመይቲ ጓል ኣነስተይቲን ጸላም ኤስያዊት ኣሜሪካዊት ምክትል ፕረዚደንትን ኮይና ምስ ተመረጸት እቲ ወትሩ ፍሽኽታ ዘይፍለዮ ገጻ መሊሱ'ዩ ደሚቑ። ጆ ባይደን መበል 46 ፕረዚደንት ኮይኑ ምምራጹ ምስ ተረጋገጸ: ኣብቲ ኣብ ናይ ውልቃ ማሕበራዊ ሚድያ ዝዘርግሓቶ ተንቀሳቃሲ ምስሊ "ጆ ተዓዊትና፡ ፕረዚደንት ኣሜሪካ ኮንካ" እናበለቶ ትረአ። ቅድሚ ሓደ ዓመት ሰኔተር ናይ ካሊፎርንያ ኣብ ዝነበረትሉ፡ ንዲሞክራትስ ወኪላ ንፕረዚደንትነት ክትወዳደር ትሸባሸብ ነይራ። ንጆ ባይደን ስዒራ ንውድድር ንኽትቐርብ ከኣ ልዕሊ ጆ ባይደን ጸብለል ክትብል ነይርዋ: እንተኾነ ኣይሰለጣን። መላፍንቲ ትራምፕ ግራሃም፡ ንምጉት ቤት ፍርዲ ፍርቂ ሚልዮን ዶላር ከወፊ'ዩ ክትዕ ትራምፕን ባይደንን ክመርሕ ተመዚዙ ዝነበረ ጋዜጠኛ ስለዝሓሰወ ተኣጊዱ ጓል 56 ዓመት ካማላ ሃሪስ፡ እቲ መወዳድርታ ምክትል ፕረዚደንት ገይሩ ምስ መዘዛ ግን ብዙሓት የዕንቲ ዓለም ነታ ፍሽኽታ ዘይፍለያ ካማላ መዕለቢአን ገይረናኣ። ኣብ 2013 ዳይሬክተር ርክባት ካማላ ሃሪስ ዝነበረ ጊል ዱራን "ንካማላ ዓቢ ዕድል'ዩ" ብምባል እዩ ዘረብኡ ዝጅምር። "ብዙሓት ሰባት ናብ ዋይት ሃውስ ከእቱ ዝኽእል ዓቕሚ ዘለዋ ኣይመስሎሙን'ዩ እሞ ድማ ብደረጃ ምክትል ፕረዚደንት፡ ነዝን ንልዕሊኡን ዝኸውን ዓቕሚን ብቕዓትን ከምዘለዋ ግን ብንግህኡ ብሩህ'ዩ ነይሩ" ይብል። ካማላ ንፕረዚደንትነት ንኽትወዳድር ትጉስጉሰሉ ኣብ ዝነበረት እዋን ነቕ ዘይብል ሓቦ ሰኒቓ ምንባራ'ያ ትደጋግም ነይራ። ምንጪ ስእሊ, Kamala Harris መግለጺ ስእሊ, ካማላ ሃሪስ ምስ ኣዲኣን ንእሽቶ ሓፍታን ብዙሕ ዝዓሌታ ካማላ ሃሪስ ካማላ ካብ ህንዳዊት ኣደን ጀማይካዊ ኣቦን ኣብ ኦክላንድ ካሊፎርንያ እያ ተወሊዳ፡ ወለዳ ስደተኛታታት ኮይኖም'ዮም ናብ ኣመሪካ ኣትዪም፡ ካማላ ጓል ሓሙሽተ ዓመት ምስ ኮነት ኸኣ ተፋቲሖም። ብድሕሪ እዚ ካማላ ምስታ ሽያማላ ጎፓላን ሃሪስ እትብሃል ህንዳዊት ኣዲኣ እያ ዓብያ። ጎፓላን ሃሪስ፡ ተመራማሪት ሕማም መንሽሮን ተጣባቂት ሰብኣዊ መሰላትን'ያ። ካማላ ምስ ኣዲኣ ናብ ሃገረ ህንድ ትገይሽ ስለዝነበረት ባህሊ ናይ ህንዲ ትፈልጦ እያ እንተኾነ፡ ኣዲኣ፡ ንካማላን ንማያ ሓፍታን ልክዕ ከምቲ ኣነባብራ ናይቶም ኣብ ኦክላንድ ዝዓበዩ ጸለምቲ ገይራ ከምዘዕበየተን ካማላ ትዛረብ። ካማላ 'ዘ ትሩዝ ዊ ሆልድ' ኣብ ዝብል መጸሓፍ ናይ ውልቃ ታሪኻ "ኣደይ ክልተ ጸለምቲ ቆልዑ ተዕቢ ምንባራ እያ ትፈልጥ" ኢላ ኣላ። "ክልቴና ብመንነትና እንሕበን ገይራ እያ ኣዕብያትና" እታ ኣመሪካዊት፡ ህንዳዊት፡ ጀማይካዊት፡ ጸላም ኮይና ዝዓበየት ካማላ ሃሪስ፡ ናብ ሃዋርድ ዩኒቨርስቲ ምስ ኣተወት ከኣ ነቲ ኣዲኣ ዘሰንቀታ ሓበን፡ ሓበን ወሲኻትሉ። ሊታ ሮዛርዮ ሪቻርድሶን ንካማላ ኣብ 1980ታት ኣብ ሃዋርድ ዩኒቨርሲቲ እያ ትፈልጣ። ንህልውና ትራምፕ ወሰንቲ ዝኾና ደቂ ኣንስትዮ ፖሊሲ ትራምፕን ባይደንን እንታይ'ዩ?
